This Old Heart of Mine (Is Weak for You)

«This Old Heart of Mine (Is Weak for You)» er ein song av The Isley Brothers frå 1966 som vart ein hit for dei då dei var på Motown-etiketten Tamla. Med Ronald Isley på solovokal nådde «This Old Heart of Mine» 12. plassen på Billboard Hot 100 og sjetteplassen på Billboard R&B Singles-lista.  

I Storbritannia nådde songen 47. plassen i april 1966, men gjekk inn att på lista i 1968 og nådde då tredjeplassen i november, den høgaste plasseringa gruppa fekk der..

Songen vart skriven av hovudlåtskrivarlaget til Motown, Holland–Dozier–Holland, i lag med Sylvia Moy. Innspelinga var produsert av Brian Holland og Lamont Dozier, og var opphavleg meint for The Supremes (som seinare spelte inn sin eigen versjon på albumet The Supremes A' Go-Go).  Singelen vart den einaste store hitten til gruppa medan dei var på Motown, som dei forlet i 1969 for å starte sitt eige selkap, T-Neck. Tammi Terrell spelte òg inn songen for Irresistible i januar 1969.

Medverkande
Solovokal av Ronald Isley
Korvokal av O'Kelly Isley jr. og Rudolph Isley i tillegg til The Andantes: Jackie Hicks, Marlene Barrow og Louvain Demps
Instrument av The Funk Brothers

Rod Stewart-versjonen
I 1975 gav Rod Stewart ut ein versjon av songen som nådde 83. plassen i USA. I 1989 gav Stewart ut ein annan versjon av songen i ein duett med Ronald Isley sm nådde 10. plassen på amerikanske Billboard Hot 100-lista og fem veker på toppen av Adult Contemporary-lista. Den seinare versjonen var produsert av Bernard Edwards og Trevor Horn og kom ut på  Warner Records.

Årslister

Luv'-versjonen

«This Old Heart of Mine» var den 25. singelen til den nederlandske jentegruppa Luv', gjeve ut i 1992 på nederlandske JAM. Det var den siste innspelinga med besetninga Marga Scheide, Carina Lemoine og Diana van Berlo før den originale trioen kom saman att i 1993.

Andre versjonar
I 1966 vart songen spelt av The Zombies, i 1975 av Bettye Swann (ikkje gjeve ut før 2014), i1978 av Flame, i 1983 av Randy Crawford, i 1990 av The Contours, i 2010 av A Loss For Words, i 2012 av Stefanie Heinzmann og i 2014 på Dublin to Detroit av irske Boyzone.

Soulgruppa The Impressions gav ut sin «Can't Satisfy» i 1966. Motown meinte at songen var for lik «This Old Heart Of Mine» og saksøkte. Dei vann søksmålet og Curtis Mayfield måtte oppføringa av låtskrivarar me Motown-laget Holland-Dozier-Holland og Sylvia Moy for songen sin. Uansett vart «Can't Satisfy» ein hit på R&B-lista for gruppa og nådde 12. plassen der.

Kjelder
Denne artikkelen bygger på «This Old Heart of Mine (Is Weak for You)» frå ,  den 3. juni 2018. 
 oppgav desse kjeldene:

Bakgrunnsstoff
 

Songar frå 1965
Singlar frå 1966
Singlar frå 1976
Singlar frå 1989
Singlar frå 1990
Singlar frå 1992
The Isley Brothers-songar
Rod Stewart-songar
Tammi Terrell-songar
Luv'-songar
Tamla Records-singlar
Riva Records-singlar
Warner Bros. Records-singlar
Songar på toppen av Billboard Adult Contemporary-lista
Songar skrivne av Holland–Dozier–Holland
Songar skrivne av Sylvia Moy
Songar produserte av Brian Holland
Songar produserte av Lamont Dozier
Songar produserte av Tom Dowd
Songar produserte av Trevor Horn
Songar produserte av Bernard Edwards